לדברי יו"ר יד לאחים, הצעת החוק תאסור כל פעילות להשפעה להמרת דת של בן דת אחת לדת אחרת. כך שלא יוכלו לבוא בטענות כי הצעת החוק נגועה באפליה. "על נוצרי יהיה אסור להשפיע על יהודי ומוסלמי להמיר את דתו, על מוסלמי יהיה אסור להשפיע על נוצרי ויהודי להמיר את דתו ועל יהודי יהיה אסור להשפיע על נוצרים ומוסלמי להמיר את דתם", הבהיר הגרש"ב ליפשיץ. בזמנו, הזכיר יו"ר יד לאחים להגר"ע יוסף, הניח הרב רפאל פנחסי (המכהן כיום כמזכיר מועצת החכמים) הצעת חוק ברוח זו אשר עברה בקריאה טרומית אך לא היה לכך המשך. בעבר היו בין הפוליטיקאים מי שהצעת החוק לא הייתה מקובלת עליהם שכן לדעתם - המשוללת, כמובן מכול וכול על-ידי גדולי ישראל ? אין להטיל מגבלות על משימות גיוס ושכנוע מצד העם היהודי כלפי גויים, על מנת לגיירם.
בתוך כך: בקרב היהדות החרדית בחיפה נרשמת השבוע דריכות מיוחדת לקראת המשפט שיתחדש ביום שלישי הקרוב, בבית משפט המחוזי בעיר, לנוכח התביעה שהגישו המיסיונרים נגד מרכז הקונגרסים ועיריית חיפה ? לנוכח סגירת השערים בפניהם, כתוצאה מהמאבק העיקש של יד לאחים, לאחר שורה של אירועים מיסיונריים שהתקיימו במקום, שאף כללו הטבלה לנצרות.